**Govor Bendžamina Perksa, šefa predstavništva UNICEF-a u Crnoj Gori**

Veliko mi je zadovoljstvo da predstavim zajedničku kampanju Vlade Crne Gore, Evropske unijei UNICEF-a, koja promoviše pravo djeteta da živi, napredujei raste u porodičnom okruženju.

Lični doprinos i zalaganje predsjednika Vlade Crne Gore ovoj kampanji, kao i cjelokupnoj reformi, naglašava važnost koju Vlada pridaje zaštiti djece bez roditeljskog staranja kao najranjivijim članovima našeg društva. Kao što ste čuli od prethodnog govornika, hraniteljstvo oplemenjuje životno iskustvo svake porodice, djeteta, kao i šire zajednice.

Naše nedavno istraživanje pokazuje da 58% građana u Crnoj Gori smatra da je smještanje djece u institucijudobro rješenje za djecubez adekvatnog roditeljskog staranja. Takođe, 37% građana smatra da dijete koje odrasta u instituciji ima jednake šanse za razvoj kao i ono koje odrasta u porodici.

Međutim, najbolja svjetska istraživanja rađena tokom posljednjih 50 godina pokazuju da se smještanjem u institucije djeca u ranom djetinjstvu izlažu riziku od zaostajanja u psihološkom, emotivnom i fizičkom razvoju, što se jedino može nadomjestiti njegom u toplom porodičnom okruženju. Nijedno dijete mlađe od tri godine ne smije biti smješteno u institucije.

Važno je imati na umu da je osnovno pravo svakog djeteta da o njemu brinu biološki roditelji, i da kada to nije moguće, to onda rade druge posvećene i brižne odrasle osobe. Razlog za to je što normalan razvoj djeteta zahtjeva česte kontakte jedan-na-jedan sa roditeljima.

Ilustracije radi, zamolio bih sve prisutne da na par sekundi zamislitekako bi djeci koju poznajete i volite bilo da odrastaju bez roditelja i porodica koje sada o njima brinu. Koju odluku bisteželjeli da Vlada u tom slučaju donese kako bi ovoj djeci pomoglo da se suoče sa odrastanjem bez roditelja?

Naš cilj je da sa ovom kampanjom pronađemo hranitelje i da istovremeno podignemo svijest javnosti o uticaju smještanja djece uinstitucije. Nagrada koju hraniteljstvo pruža porodicama, djeci i zajednici je nemjerljiva, a pored toga postoje i jasnefinansijske beneficije hraniteljstva koje se mogu izmjeriti. Osim što bolje zadovoljava potrebe djece, hraniteljstvo je generalnotri puta jeftinije u odnosu na smještaj u instituciju.

UNICEF podržava Vladu kako bi se ojačali servisi podrške porodicama u cilju prevencije napuštanja djece i očuvanja biološke porodice. Ovi servisi uključuju porodično savjetovanje, kao i kontinuirano jačanje kapaciteta stručnjaka iz socijalnog, obrazovnog i zdravstvenog sektora.

Naša je nada da će ova kampanja privući puno hranitelja da otvore svoja srca i domove djeci kojoj je potrebno toplo porodično okruženje.

Svakodijetetrebaporodicu.

HvalaVam.